<classify> Mabingwa wa Soka Tanzania, Simba SC inaelezwa wako mbioni kumsajili beki wa kati kutoka Brazil Gerson Fraga Vieira. Vieira ambaye pia na ana uwezo wa kucheza pia kama kiungo mkabaji inaelezwa tayari yuko nchini na leo atakailisha taratibu zote za uajili. Mbrazil huyo amewahi kukipiga nchini India ambako soka linachipukia kwa kasi kubwa. Klabu ya Simba pia ipo kwenye mipango ya kukamilisha taratibu za kumsajili mshambuliaji Mzambia wa Orlando Pirates ya nchini afrika kusini, Justin Shonga. Timu hiyo imepanga kufanya usajili kabambe katika kukiimarisha kikosi chao kinachojiandaa na Ligi ya Mabingwa Afrika na Ligi Kuu Bara. Simba hadi sasa imewasajili wachezaji wawili ambao ni Beno Kakolanya aliyekuwa Yanga na Kennedy Juma wa Singida United. Klabu ya Yanga inaelezwa kuwa kuamua kubaki na wachezaji wawili wa kimataifa kati ya wote waliokuwa nao msimu uliopita ambao wataungana na wengine wapya waliosajiliwa na watakaoendelea kusajiliwa. Inaelezwa wachezaji hao ni Papy Tshishimbi na Klaus Kindoki. Wachezaji wa kigeni ambao inaelezwa wamesajiliwa mpaka sasa ni Patrick Sibomana Rwanda, Issa Bigirimana Rwanda, Sidney Namibia, Kalengo Maybin Rwanda, Juma Balinya Uganda, Lamine Moro Ghana, Mustafa Suleiman Burundi  <topic>: michezo 